Skylduáhorf um jól og áramót Skjáskot úr þáttunum Messiah sem hefja göngu sína á Netflix á nýársdag . Skjáskot/imdb.com Björn Þórir Sigurðsson mælir með bestu þáttunum og bíómyndunum sem eru í boði hverju sinni í morgunþættinum Ísland vaknar á K100 . Fyrir jól og áramót kennir ýmissa grasa en Björn Þórir er búinn að velja það helsta sem flokkast undir skylduáhorf . Á morgun , 20. desember , detta þættirnir The Witcher inn á Netflix en þeir byggja á vinsælum ævintýrabókum eftir pólska höfundinn Andrzej Sapkowski . Bardagaatriðin í þáttunum eru sagðar toppa þær sem sáust í Game Of Thrones . Kvikmyndin Aeronauts kemur á Amazon Prime á morgun , 20. desember . Hún er byggð á raunverulegum atburðum sem áttu sér stað árið 1862 og segir frá ævintýrum loftbelgjaflugmanns , sem Felicity Jones leikur , og veðurfræðings , sem Eddie Redmayne leikur . Þetta gæti verið flott fjölskyldumynd að horfa á yfir jól og áramót . Á aðfangadag kemur önnur þáttaröðin af Lost in Space á Netflix . Robinson fjölskyldan eru strandaglópar á fjarlægrir plánetu . Á nýársdag hefur Netflix sýningar á þáttunum Messiah . Hvað myndi gerast ef frelsarinn kæmi aftur ? Fyrir þá sem hafa gaman af því að hámhorfa þáttaseríu í einni beit þá mælir Björn meðal annars með þessum þáttum :